### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. juni 2024 har vedtaget Magistratens indstilling i overensstemmelse med erklæring fra Teknisk Udvalg af 12. juni 2024.

Enhedslisten de Rød-Grønnes byrådsgruppe kunne tiltræde indstilling med følgende bemærkninger: "Enhedslisten ønsker grøn norm løftet til 0,6. Enhedslisten noterer med tilfredshed det fremsendte notat om, at lokalplanen tilføjes krav om tinglysning af deklaration om pesticidfri drift og øvrige tiltag til at beskytte grundvandet, selvom vi hellere så, at man slet ikke byggede i sådan et særligt sårbart grundvandsområde. Vi forudsætter at forvaltningen ved byggesagsbehandling stiller krav om at kontrollere, at der ikke anvendes eller opmagasineres forurenet stoffer på grundene jf. anbefalingen i lokalplanen så vidt der er hjemmel til forvaltningen til at stille disse krav og udøve denne kontrol. Ellers kan man i det mindste repræsentere anbefalingen for bygherren.'

###

Endelig vedtagelse af forslag til Lokalplan nr. 1115, Boligområde ved [adresse] og Hørretløkken i Mårslet, og Tillæg nr. 130 til kommuneplan 2017.

### Resume

Lokalplanområdet ligger i den nordlige del af Mårslet og omfatter ca. 13,4 ha. En del er kommunalt ejet og ligger i byzone, en anden del er privatejet og beliggende i landzone. Med lokalplanen overføres et areal til byzone.

Lokalplanens formål er at give mulighed for, at området kan anvendes til boligformål i form af åben-lav, tæt-lav og etageboliger, samt at der inden for området etableres min. 25% almene boliger. Lokalplanen skal desuden sikre, at ny bebyggelse placeres og disponeres, så den tilpasses landskab og omgivelser, og at grønne, fælles opholdsarealer etableres.

Der var i tillæg til lokalplanen fremlagt et forslag til et kommuneplantillæg, som udlægger to ny kommuneplan-rammer i overensstemmelse med lokalplanens afgræsning, giver mulighed for villagrunde på min 400 m2 til parcelhuse og som fastlægger krav om almene boliger.

I høringsperioden er der afholdt et offentligt borgermøde.

### Beslutningspunkter

Det indstilles, at:

forslag til Lokalplan nr. 1115 vedtages endeligt med de ændringer, der fremgår af indstillingens afsnit 5.7 og i bilag 5

forslag til Tillæg nr. 130 til Kommuneplan 2017 vedtages endeligt

forslag til sammenfattende redegørelse om miljøvurdering vedtages endeligt, som den fremgår af indstillingens afsnit 6.3 og bilag 9

indsigelser besvares, som det fremgår af bilag 5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-05-2024

Pia Winther: 5

Fremsendes til [adresse] med bemærkning, at Magistraten i mødet den 14. maj 2024 anbefaler, at byrådet tiltræder Magistratsafdelingen for Teknik og Miljøs indstilling af 1. maj 2024.

Borgmester Pete Jørgensen og Olga Dam var forhindret i at deltage i sagens behandling.

Udvalg: [adresse]

Dato: 22-05-2024

Pia Winther: 6

Fremsendes til Teknisk Udvalg til behandling i henhold til beslutning i byrådets møde den 22. maj 2024.

Udvalg: Teknisk Udvalg

Dato: 03-06-2024

Pia Winther: 2

Aage Overgaard og Vagn Kristensen kunne tiltræde indstillingen i overensstemmelse med Magistratens anbefaling.

Bodil Thorsen kunne tiltræde indstillingen med bemærkning om, at grøn norm skal løftes til 0,6, og at der skal tinglyses et pesticidforbud på de kommunale arealer inden salg. Bodil Thorsen tog forbehold for, om grundvandet er tilstrækkeligt beskyttet.

Johan Winther kunne tiltræde indstillingen med bemærkning om, at Radikale Venstre ikke ønsker vejadgang til lokalplanområdet fra nord via [adresse] men fra øst via [adresse].

Kenn Henriksen kunne tiltræde indstillingen med bemærkning om, at det er uhensigtsmæssigt, at det ikke har været muligt at opfylde retningslinjerne for grøn norm.

Ida Holm og Ronnie Ravn var forhindrede i at deltage i udvalgets behandling af sagen.